Десанка Максимович
Strepnja

Превод от сръбски: Борис Младенов-Young, 2012

chitanka.info

Strepnja[0]

Не! Не казвай нищо! Отдалеч желая

с обич да се взирам в твоите очи;

не в самата среща, чудната омая

е докато чакаш и предвкусваш ти.

Не! Не казвай нищо! По̀ опиянява

онзи сладък трепет, чезнене, копнеж…

Всичко е по-скъпо в твоята представа,

докато го търсиш, гониш и зовеш.

Не! Не казвай нищо! И недей ме пита!

Само от далеч звездата тъй блести.

Само от далеч света следим с възхита.

Не! Не приближавай твоите очи!

Десанка Максимович

Превод от сръбски — 2012 г.

[0] Strepnja — тревога, безпокойство; в с случая — копнеж? ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.